Одељење за урбанизам, изградњу и инспекцијске послове, Општинске управе Ариље на основу члана 63. Закона о планирању и изградњи(„Службени гласник РС“ бр. 72/2009, 81/2009- исп., 64/2010- одлука УС, 24/2011, 121/2012, 42/2013- одлука УС, 50/2013- одлука УС, 98/2013- одлука УС, 132/2014, 145/2014, 83/2018, 31/2019, 37/2019-др.закон, 9/20 и 52/21) оглашава

**ЈАВНУ ПРЕЗЕНТАЦИЈУ**

**Урбанистичког пројекта за изградњу на катастарским парцелама бр. 1233/1 и 1233/2 КО Драгојевац, општина Ариље**

1. **ЈАВНА ПРЕЗЕНТАЦИЈА** обавиће се у холу зграде Услужног центра, ул. Светог Ахилија 53 у Ариљу у периоду од 08.07.2022.године до 14.07.2022. године (закључно са овим датумом), сваког радног дана од 8 до 14 часова. Наручилац израде предметног урбанистичког пројекта је Симовић Жарко из Београдаа oбрађивач је: Агенција за пројектовање „Форма ин“ Ариље.
2. Основна намена планираног објекта МСЕ је производња електричне енергије, тј.енергије из обновљивих извора (сунчева светлост) и дистрибуција исте у електроенергетски систем.
3. Сва заинтересована правна и физичка лица могу да изврше увид у урбанистички пројекат, као и да своје примедбе и сугестије на планирана решења доставе Одељењу за урбанизам, изградњу и инспекцијске послове искључиво у писаном облику преко писарнице Општинске управе Ариље, закључно са даном завршетка јавне презентације.
4. Заинтересованим физичким и правним лицима која врше увид у урбанистички пројекат потребна стручна помоћ биће пружена радним данима у надлежном Одељењу за урбанизам, изградњу и инспекцијске послове (канцеларија број 11, контакт телефон: 031/ 31 50 121).
5. У току јавне презентације Урбанистички пројекат за изградњу на катастарским парцелама бр. 1233/1 и 1233/2 КО Драгојевац, општина Ариље, биће изложен и на сајту Општине Ариље www.arilje.org.rs.

Начелник Општинске управе

Петровић Драгана